Parlamentul  României

[image: image2.png]FOMANIA




	Comisia pentru buget, finanţe şi bănci
	
	Bucureşti,      16.04.2007  

Nr. 22/164


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr.110/2006 pentru modificarea şi completarea Legii nr.571/2003 privind Codul fiscal , cu care comisia noastră a fost sesizată în fond cu adresa Biroului Permanent nr. PL.x 172 din 26 martie 2007.
	PREŞEDINTE,

Mihai Nicolae Tănăsescu

	Comisia pentru buget, finanţe şi bănci
	
	Bucureşti,    16.04.2007
Nr. 164


RAPORT

asupra  proiectului de Lege privind aprobarea Ordonanţei de urgenţă a Guvernului nr.110/2006 pentru modificarea şi completarea Legii nr.571/2003 privind Codul fiscal

   Cu adresa nr.PL.x 172 din 26 martie 2007, Biroul Permanent conform art.95 şi 115 din Regulamentul Camerei Deputaţilor, republicat, a sesizat, în procedură de urgenţă,  pentru examinare şi avizare în fond, Comisia pentru buget, finanţe şi bănci cu proiectul de Lege privind aprobarea Ordonanţei de urgenţă a Guvernului nr.110/2006 pentru modificarea şi completarea Legii nr.571/2003 privind Codul fiscal.

La întocmirea raportului s-au avut în vedere avizele favorabile ale Consiliului Legislativ, Comisiei juridice, de disciplină şi imunităţi şi Consiliului Economic şi Social. Comisia pentru industrii şi servicii a avizat negativ proiectul de Lege.  

Prezentul proiect de Lege are ca obiect de reglementare aprobarea cu modificări şi completări a Ordonanţei de urgenţă a Guvernului pentru modificarea şi completarea Legii nr.571/2003 privind Codul fiscal, cu modificările şi completările ulterioare. 

Ordonanţa de urgenţă conţine reglementări pentru corelarea cu legislaţia în vigoare a dispoziţiilor referitoare la impozitul pe profit, impozitul pe venit, impozitul pe veniturile microîntreprinderilor, taxa pe valoarea adăugată şi taxa specială pentru autoturisme şi autovehicule, şi anume:
· impozitul pe profit şi obligaţiile fiscale accesorii aferente acestuia datorate de către contribuabilii din subordinea consiliilor locale şi a celor judeţene să fie considerat venit al bugetelor locale respective şi după data de 1 ianuarie 2007 pentru a se asigura finanţarea proiectelor cu asistenţă de la uniunea Europeană;

· înlocuirea noţiunii de „buget consolidat” cu cea de „buget de stat” în articolul care reglementează distribuirea impozitului pe veniturile din transferul proprietăţilor imobiliare din patrimoniul personal;

· verificarea condiţiei, ce trebuie îndeplinită de microîntreprinderi, referitoare la ponderea veniturilor realizate din consultanţă şi management în veniturile totale, şi în cursul anului fiscal;

· înlocuirea datei de 1 ianuarie 2006 cu 1 ianuarie 2007 în prevederea referitoare la neadmiterea suplimentărilor certificatelor de scutire de taxă pe valoarea adăugată pentru livrări de bunuri şi prestări de servicii finanţate din ajutoare sau împrumuturi nerambursabile acordate de guverne străine;

· taxa specială pentru autoturisme şi autovehicule să fie aplicată numai celor cu masă totală maximă autorizată de până la 3,5 tone. 

     Proiectul de Lege aduce, în plus, două modificări, din care una referitoare la modalitatea de calcul al impozitului pe veniturile din transferul proprietăţilor imobiliare din patrimoniul personal, iar cea de-a doua referitoare la exceptarea de la plata taxei speciale  şi a autovehiculelor destinate a fi utilizate de pompieri. 
 Proiectul de Lege face parte din categoria legilor ordinare, potrivit art. 76 din Constituţia României, republicată.

La dezbaterea propunerii legislative au participat , in conformitate cu prevederile art.54 şi 55 din Regulamentul Camerei, republicat, domnul Hură Mihai, director general adjunct la Ministerul Economiei şi Finanţelor.

La lucrările comisiei au participat 19 deputaţi, din totalul de 27 membri ai comisiei.

Raportul comisiei a fost adoptat cu majoritate de voturi.
Proiectul de Lege  a fost adoptat de Senat în şedinţa din data de 21 martie 2007.

Proiectul de Lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat, este de competenţa decizională a Camerei Deputaţilor.
     In urma dezbaterii proiectului de Lege privind aprobarea Ordonanţei de urgenţă a Guvernului nr.110/2006 pentru modificarea şi completarea Legii nr.571/2003 privind Codul fiscal,  în şedinţa din data de 11 aprilie 2007, comisia propune Plenului Camerei Deputaţilor aprobarea acestuia cu amendamentele prevăzute în Anexă. 

	PREŞEDINTE,

Mihai Nicolae Tănăsescu
	SECRETAR,

Radu Cătălin Drăguş


Expert parlamentar

Roşu Gica
Anexă

Amendamente admise

În urma dezbaterii, Comisia propune adoptarea proiectului de lege cu următoarele amendamente:
	Nr. crt.
	Text ordonanţă
	Text Senat
	Text propus de Comisie

(autorul amendamentului)
	Motivarea 

amendamentelor propuse

	1.
	
	LEGE

privind aprobarea Ordonanţei de urgenţă a Guvernului nr.110/2006  pentru modificarea şi completarea Legii nr. 571/2003 privind Codul fiscal
	Nemodificat
	

	2.
	
	ARTICOL UNIC.- Se aprobă  Ordonanţa de urgenţă a Guvernului nr.110 din 21 decembrie 2006  pentru modificarea şi completarea Legii nr. 571/2003 privind Codul fiscal, publicată în Monitorul Oficial al României, Partea I, nr.1028 din 27 decembrie 2006, cu următoarele modificări şi completări:
	ARTICOL UNIC.- Se aprobă  Ordonanţa de urgenţă a Guvernului nr.110 din 21 decembrie 2006  pentru modificarea şi completarea Legii nr. 571/2003 privind Codul fiscal, publicată în Monitorul Oficial al României, Partea I, nr.1028 din 27 decembrie 2006, cu următoarea modificare:
	

	3.
	ORDONANŢĂ DE URGENŢĂ

pentru modificarea şi completarea Legii nr. 571/2003 privind Codul fiscal
	Nemodificat
	Nemodificat
	

	4.
	Art. I. - Legea nr. 571/2003 privind Codul fiscal, publicată în Monitorul Oficial al României, Partea I, nr.927 din 23 decembrie 2003, cu modificările şi completările ulterioare, se modifică şi se completează după cum urmează:
	Nemodificat
	Nemodificat
	

	5.
	1. După alineatul (13) al articolului 34 se introduce un nou alineat, alineatul (131), cu următorul cuprins: 
"(131) Prin excepţie de la prevederile alin. (13), impozitul pe profit, dobânzile/majorările de întârziere şi amenzile datorate de regiile autonome din subordinea consiliilor locale şi a consiliilor judeţene, precum şi cele datorate de societăţile comerciale în care consiliile locale şi/sau judeţene sunt acţionari majoritari, care realizează proiecte cu asistenţă financiară din partea Uniunii Europene sau a altor organisme internaţionale, în baza unor acorduri/contracte de împrumut ratificate, respectiv aprobate prin acte normative, sunt venituri ale bugetelor locale respective până la sfârşitul anului fiscal în care se încheie proiectul care face obiectul acordului/contractului de împrumut." 


	Nemodificat
	Nemodificat
	

	
	
	1. La articolul I, după punctul 1 se introduce un punct nou, pct.11, cu următorul cuprins:

„11.- La articolul 771, alineatul (4) va avea următorul cuprins:

(4) Impozitul prevăzut la alin.(1) şi (3) se calculează la valoarea declarată de părţi în actul prin care se transferă dreptul de proprietate sau dezmembrămintele sale. În cazul în care valoarea declarată este inferioară valorii orientative stabilite prin expertiza întocmită de camera notarilor publici, impozitul se va calcula la nivelul valorii stabilite prin expertiză, cu excepţia tranzacţiilor încheiate între rude ori afini până la gradul al II-lea inclusiv, precum şi între soţi, caz în care impozitul se calculează la valoarea declarată de părţi în actul prin care se transferă dreptul de proprietate.”    
	Se elimină
	Pentru a se evita un tratament preferenţial în ceea ce priveşte modalitatea de calcul al impozitului pe veniturile din transferul proprietăţilor imobiliare din patrimoniul personal în cazul tranzacţiilor  încheiate între rude ori afini până la gradul al II-lea inclusiv, precum şi între soţi.

	6.
	2. La articolul 771, alineatul (6) va avea următorul cuprins: 
"(6) Impozitul prevăzut la alin. (1) şi (3) se va calcula şi se va încasa de notarul public înainte de autentificarea actului sau, după caz, întocmirea încheierii de finalizare a succesiunii. Impozitul calculat şi încasat se virează până la data de 25 inclusiv a lunii următoare celei în care a fost reţinut. În cazul în care transferul dreptului de proprietate sau al dezmembrămintelor acestuia, pentru situaţiile prevăzute la alin. (1) şi (3), se va realiza prin hotărâre judecătorească, impozitul prevăzut la alin. (1) şi (3) se va calcula şi se va încasa de către organul fiscal competent. Instanţele judecătoreşti care pronunţă hotărâri judecătoreşti definitive şi irevocabile comunică organului fiscal competent horărârea şi documentaţia aferentă în termen de 30 de zile de la data rămânerii definitive şi irevocabile a hotărârii. Pentru înscrierea drepturilor dobândite în baza actelor autentificate de notarii publici ori a certificatelor de moştenitor sau, după caz, a hotărârilor judecătoreşti, registratorii de la birourile de carte funciară vor verifica îndeplinirea obligaţiei de plată a impozitului prevăzut la alin. (1) şi (3) şi, în cazul în care nu se va face dovada achitării acestui impozit, vor respinge cererea de înscriere până la plata impozitului." 


	Nemodificat
	Nemodificat
	

	7.
	3. La articolul 771, litera a) a alineatului (7) va avea următorul cuprins: 
"a) cota de 40% se face venit la bugetul de stat;". 


	Nemodificat
	Nemodificat
	

	8.
	4. Articolul 1071 va avea următorul cuprins: 
"Art. 1071. - Prin excepţie de la prevederile art. 109 alin. (2) şi (3), dacă în cursul unui an fiscal o microîntreprindere realizează venituri mai mari de 100.000 euro sau ponderea veniturilor realizate din consultanţă şi management în veniturile totale este de peste 50% inclusiv, aceasta va plăti impozit pe profit luând în calcul veniturile şi cheltuielile realizate de la începutul anului fiscal, fără posibilitatea de a mai beneficia pentru perioada următoare de prevederile prezentului titlu. Calculul şi plata impozitului pe profit se efectuează începând cu trimestrul în care s-a depăşit oricare dintre limitele prevăzute în acest articol, fără a se datora majorări de întârziere. La determinarea impozitului pe profit datorat se scad plăţile reprezentând impozitul pe veniturile microîntreprinderilor efectuate în cursul anului fiscal." 


	Nemodificat
	Nemodificat
	

	9.
	5. Alineatul (18) al articolului 161 va avea următorul cuprins: 

"(18) Certificatele de scutire de taxă eliberate până la data aderării pentru livrări de bunuri şi prestări de servicii finanţate din ajutoare sau împrumuturi nerambursabile acordate de guverne străine, de organisme internaţionale şi de organizaţii nonprofit şi de caritate din străinătate şi din ţară sau de persoane fizice îşi păstrează valabilitatea pe perioada derulării obiectivelor. Nu sunt admise suplimentări ale certificatelor de scutire după data de 1 ianuarie 2007." 


	Nemodificat
	Nemodificat
	

	10.
	6. Alineatele (1), (2) şi (3) ale articolului 2141 vor avea următorul cuprins: 

"Art. 2141. - (1) Intră sub incidenţa taxei speciale autoturismele şi autovehiculele comerciale cu masa totală maximă autorizată de până la 3,5 tone inclusiv, cu excepţia celor special echipate pentru persoanele cu handicap şi a celor aparţinând misiunilor diplomatice, oficiilor consulare şi membrilor acestora, precum şi altor organizaţii şi persoane străine cu statut diplomatic, care îşi desfăşoară activitatea în România. Nivelul taxei speciale este prevăzut în anexa nr. 4 care face parte integrantă din prezentul titlu. Pentru autoturismele şi autoturismele de teren a căror primă înmatriculare în România se realizează după data de 1 ianuarie 2007 şi pentru care accizele au fost plătite cu ocazia importului sau a achiziţionării de pe piaţa internă în cursul anului 2006, taxa specială nu se mai datorează. 

(2) Intră sub incidenţa taxei speciale şi autovehiculele comerciale cu masa totală maximă autorizată de peste 3,5 tone, inclusiv cele destinate transportului de persoane cu un număr de peste 8 locuri pe scaune în afara conducătorului auto, cu excepţia autovehiculelor speciale destinate lucrărilor de drumuri, de salubrizare, pentru industria petrolului, a macaralelor, precum şi a autovehiculelor destinate a fi utilizate de forţele armate, forţele de securitate a statului, poliţie, jandarmerie, poliţie de frontieră, de serviciile de ambulanţă şi medicină. Nivelul taxei speciale este prevăzut în anexa nr. 4.1 care face parte integrantă din prezentul titlu. 

(3) Sumele datorate bugetului de stat drept taxe speciale se calculează în lei, după cum urmează: 

                             (100–D)

Taxa specială = A x B x C x ----------,

                               100

unde: 

A = capacitatea cilindrică; 

B = taxa prevăzută în coloana 3 din anexa nr. 4 sau, după caz, în coloana 2 din anexa nr. 4.1; 

C = coeficientul de corelare a taxei prevăzut în coloana 2 din anexa nr. 5; 

D = coeficientul de reducere a taxei în funcţie de deprecierea autoturismului/autovehiculului, prevăzut în coloana 3 din anexa nr. 5." 


	2. La articolul I punctul 6, alineatul (2) al articolului 2141  va avea următorul cuprins: 

Nemodificat

(2) Intră sub incidenţa taxei speciale şi autovehiculele comerciale cu masa totală maximă autorizată de peste 3,5 tone, inclusiv cele destinate transportului de persoane cu un număr de peste 8 locuri pe scaune în afara conducătorului auto, cu excepţia autovehiculelor speciale destinate lucrărilor de drumuri, de salubrizare, pentru industria petrolului, a macaralelor, precum şi a autovehiculelor destinate a fi utilizate de forţele armate, forţele de securitate a statului, poliţie, jandarmerie, poliţie de frontieră, de serviciile de ambulanţă, medicină şi pompieri. Nivelul taxei speciale este prevăzut în anexa nr. 4.1 care face parte integrantă din prezentul titlu. 
Nemodificat
	1.  La articolul I punctul 6, alineatul (2) al articolului 2141  va avea următorul cuprins: 

Nemodificat

Nemodificat

Nemodificat


	

	11.
	7. După anexa nr. 4 de la titlul VII "Accize şi alte taxe speciale" se introduce o nouă anexă, anexa nr. 4.1, cu următorul cuprins: 

"ANEXA Nr. 4.1 

NIVELUL
taxei speciale pentru autovehiculele din categoriile*) N2, N3, M2 şi M3 

-----------------------------------------

 Norma de poluare

a autovehiculului            euro/1 cmc

-----------------------------------------

  Euro 4                           0

  Euro 3                           0

  Euro 2                         0,2

  Euro 1                         0,9

Non-euro                         1,2

-----------------------------------------

*) Categoriile sunt definite în Reglementările privind omologarea de tip şi eliberarea cărţii de identitate a vehiculelor rutiere, precum şi omologarea de tip a produselor utilizate la acestea - RNTR2." 

00000000000000000000000000000
	Nemodificat
	Nemodificat

	

	12.
	8. La anexa nr. 5 de la titlul VII "Accize şi alte taxe speciale", poziţiile 1 şi 2 aferente coloanei 1 "Vârsta autoturismului/autovehiculului" se modifică şi vor avea următorul cuprins: "până la 1 an inclusiv" şi, respectiv, "1 an - 2 ani inclusiv". 


	Nemodificat
	Nemodificat

	

	13.
	Art. II. - Prezenta ordonanţă de urgenţă intră în vigoare la data de 1 ianuarie 2007.
	Nemodificat
	Nemodificat

	


